jkorsvik/nowiki_second_scrape_merged huggingface dataset:
Øystein Moen

Øystein Moen (født 16. august 1980 på Mære i Steinkjer kommune) er en norsk jazzmusiker (piano) og komponist, kjent fra band som Jaga Jazzist og Puma.


== Karriere ==
Moen ble utdannet på jazzlinja ved Trondheim musikkonservatorium, der han og noen medstudenter startet bandet Puma, en slektning til Supersilent. Puma er Øystein Moen (synthesizere og elektronikk), Stian Westerhus (gitar og elektronikk) og Gard Nilssen (trommer). Albumet Half Nelson Courtship kom i 2010.
Mens han studerte i Trondheim ble Moen kjent med trommeslageren Isak Strand alias Me At Sea, og de innledet et samarbeid som førte frem til opptreden på Eccofest 2005, en electronicafestival i Bergen. Den ble dokumentert på albumet Moen Meets Me At Sea (2005).
I 2008 ble Moen med i bandet Jaga Jazzist, noe som førte til en rekke opptredener ved festivaler i Norge og internasjonalt. Han samarbeidet også med Susanne Sundfør sammen med to andre keyboardister, Morten Qvenild og Christian Wallumrød, på Oslo Jazzfestival 2011. Bestillingsverket til Ekkofest 2012 er komponert av Stian Westerhus og Moen, begge med i bandene Jaga Jazzist og Puma. De er begge eksperimentelle musikere og samarbeidet med vokalisten Susanne Sundfør.


== Utmerkelser ==
Årets unge jazz musikere 2006 med Puma på Moldejazz, tildelt av Rikskonsertene og Norsk Jazzforum.
Finalist i Young Nordic Jazz Comets 2006 i Reykjavík, Island


== Diskografi ==
Med Me At SeaMoen Meets Me At Sea – (2005, Knott Records)  Med PumaIsolationism – (2007, Bolage Records)
Discotheque Bitpunching – (2008, Bolage Records)
Fist Full of Knuckles – (2009, Knuckleman Records)  , med Lasse Marhaug
Half Nelson Courtship – (2010, Rune Grammofon)Med Jaga JazzistOne-Armed Bandit – (2010, Sonet / Universal Music)  


== Referanser ==


== Eksterne lenker ==
Øystein Moen på MySpace
Abigail

Abigail er et kvinnenavn.


== Etymologi ==
Abigail har opprinnelse i det hebraiske navnet Avigail.


== Utbredelse ==
Abigail var et populært navn i USA på begynnelsen av 1800-tallet og igjen fra 1990-årene.

Abigail har vært et populært navn i England fra 1990-tallet.

Tabellen nedenfor gir en detaljert oversikt over populariteten til kvinnenavnet Abigail og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Abigail Breslin, amerikansk skuespiller
Abigail Adams, amerikansk presidentfrue, kona til John Adams
Abigail Fillmore, amerikansk presidentfrue, kona til Millard Fillmore
Abigail Spears, amerikansk tennisspiller


== Annen bruk av navnet ==
Abigajil, Kong Davids hustru
Abigail (album), musikkalbum med King Diamond fra 1987
Abigail II: The Revenge, musikkalbum med King Diamond fra 2002
«HMS Abigail» (1666), skip i den britiske Royal Navy
«HMS Abigail» (1812), skip i den britiske Royal Navy


== Referanser ==


== Eksterne lenker ==
(en) Behind the Name: Abigail
(en) Think Baby Names: Abigail
Gard Nilssen

Gard Nilssen (født 24. juni 1983 i Skien) er en norsk jazzmusiker (trommer) og komponist. Han er blant annet medlem av bandene Puma og Team Hegdal  og sitt eget band Gard Nilssen's Acoustic Unity sammen med André Roligheten og Petter Eldh.


== Karrière ==

Nilssen studerte på jazzlinjen ved Trondheim musikkonservatorium. Han ble tildelt tittelen Årets unge jazzmusiker 2006 med bandet Puma, og har i tillegg vært aktiv i band som Bushman´s Revenge, Lord Kelvin, Heidi Skjerve Kvintett og Team Hegdal. Sammen med Team Hegdal fikk han Spellemannprisen 2015 i klassen jazz for albumet Vol 3 og var i tillegg nominert i samme klasse for Gard Nilssen’s Acoustic Unitys album Firehouse. I 2017 startet han Amgala Temple sammen Lars Horntveth og Amund Maarud som ga ut albumet Invisible Airships i 2018. Han og Gard Nilssen's Acoustic Unity ble nominert til Spellemannprisen 2019 i klassen jazz for To Whom Who Buys a Record.Han var Artist in Residence under Moldejazz 2019 og satte sammen et storbandet Gard Nilssen´s Supersonic Orchestra med 16 musikere fra Norge og utlandet. Opptak fra konserten ble gitt ut på albumet If You Listen Carefully the Music is Yours som ble nominert i klassen jazz under Spellemannprisen 2020.Nilssen representerte Norge i artistutviklingsprogrammet Take Five, et musikkutviklerprogram fremmet av den London-baserte konsertpromoteren Serious.


== Utmerkelser ==
Årets unge jazzmusikkere 2006, med bandet Puma fra Rikskonsertene og Norsk Jazzforum
Spellemannprisen 2015 i klassen jazz for albumet Vol 3 (Team Hegdal)
Nominert til Spellemannprisen 2015 i klassen jazz for Firehouse (Gard Nilssen's Acoustic Unity)
Nominert til Spellemannprisen 2019 i klassen jazz for To Whom Who Buys a Record (Gard Nilssen's Acoustic Unity)
Nominert til Spellemannprisen 2020 i klassen jazz for If You Listen Carefully the Music is Yours (Gard Nilssen's Supersonic Orchestra)


== Diskografi ==


=== Gard Nilssen's Acoustic Unity ===
Firehouse (Clean Feed, 2015)
Live In Europe (Clean Feed, 2017)
To Whom Who Buys a Record (Odin, 2019)


=== Gard Nilssen's Supersonic Orchestra ===
If You Listen Carefully the Music is Yours (Odin, 2020)


=== Puma ===
Isolationism (Bolage Records, 2007)
Discotheque Bitpunching (Bolage Records, 2008)
Fist Full of Knuckles (Knuckleman Records, 2009), med Lasse Marhaug
Half Nelson Courtship (Rune Grammofon, 2010)


=== Team Hegdal ===
Vol 1 (Øra Fonogram/Musikkoperatørene, 2010)
Vol 2 (Øra Fonogram/Musikkoperatørene, 2011)
Vol 3 (Particular Recordings, 2015)


=== Amgala Temple ===
Invisible Airships (Pekula Records, 2018)


== Referanser ==


== Eksterne lenker ==
(en) Gard Nilssen – kategori av bilder, video eller lyd på Commons 
Gard Nilssen på Myspace
Master Fatman

Master Fatman (alias Morten Lindberg, født i Munkebo 24. september 1965, død 26. mars 2019) var en dansk mediepersonlighet, sanger og DJ.
Han medvirket i en rekke musiske prosjekter og utga blant annet Scandinavian Supermarket-music At Its Very Best i 1996. I 1994 stilte han opp til kommunevalget i København med sitt Kosmiske Parti, og i 1995 og 1996 deltok han i det danske Melodi Grand Prix. Han var også regissør for sciencefictionfilmen Gayniggers from Outer Space.Billedkunstner og venn John Kørner har skapt gravmælet på Assistens Kirkegård, som viser Lindberg i lotustilling. Skulpturen er hugget i hvit marmor fra Italia.


== Referanser ==


== Eksterne lenker ==
(en) Master Fatman på Internet Movie Database 
(sv) Master Fatman i Svensk Filmdatabas 
(da) Master Fatman på Filmdatabasen 
(da) Master Fatman på Filmdatabasen 
(da) Master Fatman på danskefilm.dk 
(da) Master Fatman på Scope 
(en) Master Fatman hos The Movie Database 
(en) Master Fatman på Discogs 
(en) Master Fatman på Discogs 
(en) Master Fatman på MusicBrainz 
(en) Master Fatman på Songkick 
(en) Master Fatman på AllMusic 
(da) Master Fatmans hjemmeside
Norinco

NORINCO står for China North Industries Group Corporation og er et industriselskapskonsortium i Folkerepublikken Kina. På kinesisk heter det 北方工业 (eller 北方工業); pinyin: Běifāng Gōngyè. Det produserer særlig for forsvaret, og er kjent blant annet for sitt feltartilleri og sine stridsvogner. 
NORINCO produserer alle slags kjøretøy, maskiner, opto-elektronisk utstyr, petroleumsutvinningsutstyr, kjemikaler, lette industriprodukter,eksplosivstoffer, sivile og militære våpen og ammunisjon. 


== Eksterne lenker ==
Offisielt nettsted 
Offisielt nettsted 
(en) Offisielt nettsted 
(en) Norinco – kategori av bilder, video eller lyd på Commons
Island under Paralympiske sommerleker 2012

Island deltok med i alt 4 deltakere i de paralympiske sommerlekene 2012 i London, Storbritannia.


== Medaljevinnere ==


== Friidrett ==

Løps- og landeveisøvelser for mennTekniske øvelser mennLøps- og landeveisøvelser for kvinnerTekniske øvelser kvinner


== Svømming ==

MennKvinner


== Se også ==
Island under Sommer-OL 2012


== Referanser ==
Sott

Sott er en eldre betegnelse på indre sykdom i motsetning til å få en skade. Betegnelsen ble gjerne brukt om alvorlige eller dødelige sykdommer. Eksemplesvis «svinnsott», som var navnet for tuberkulose, eller om epidemisk sykdom, farsott.  Uttrykket død på sotteseng var en måte å uttrykke sottedød. Den gamle betegnelsen for blodmangel (anemi), var bleksott, og det ennå brukte uttrykk for gulfarging pga. lever- og gallesykdommer tilsvarende: gulsott. Vattersott kalles for ødemer i dag.


== Eksterne lenker ==
Sott, Store norske leksikon
Rødgul piggsopp

Rødgul piggsopp (Hydnum rufescens) er en av de mest ettertraktede høstsoppene og hører til de beste matsoppene. Den kan ikke forveksles med noen annen sopp, bortsett fra den nært beslektede blek piggsopp.


== Kjennetegn og utbredelse ==
Rødgul piggsopp er som regel rødgul, noen ganger brunrød eller oransjeaktig med en bølget hatt. Den har lyse skjøre hvite pigger på undersiden av hatten, som er et sikkert kjennetegn. Stilken har ofte en litt oransje farge og har, i motsetning til blek piggsopp, ikke pigger på stilken. Den dufter godt, noen mener den dufter litt som appelsin. Soppen er kjøttfull, men litt spinklere enn blek piggsopp, som er litt kraftigere og mer gulhvit i fargen.
Rødgul piggsopp blir mellom 4–7 cm høy og kan finnes både i bar- og i løvskog og kan plukkes fra august til oktober. Soppen er ikke like vanlig som blek piggsopp og kommer litt senere enn den bleke varianten. Rødgul piggsopp liker seg særlig godt under gamle grantrær og går mange steder opp i bjørkebeltet i fjellet.


== Forvekslingsmuligheter ==
Rødgul piggsopp og blek piggsopp likner med sine pigger under hatten ikke på noen andre sopper i norsk natur. Den har ingen giftige dobbeltgjengere og hører derfor til de aller sikreste matsoppene vi har.


== Matlaging ==
Rødgul piggsopp er god å steke sammen med olivenolje og hakket hvitløk i varm panne. Ha så oppi en boks med tomater og litt crème fraiche. La dette koke opp og med basilikum er dette godt på pasta eller med loff. Soppen er god i stuinger og fin til frysing. Ellers kan soppen hermetiseres, men egner seg ikke til tørking.


== Eksterne lenker ==
(en) rødgul piggsopp i Encyclopedia of Life 
(en) rødgul piggsopp i Global Biodiversity Information Facility 
(no) rødgul piggsopp hos Artsdatabanken 
(sv) rødgul piggsopp hos Dyntaxa 
(en) rødgul piggsopp hos Index Fungorum 
(en) rødgul piggsopp hos MycoBank 
(en) rødgul piggsopp hos NCBI 
(en) Kategori:Hydnum rufescens – bilder, video eller lyd på Wikimedia Commons 
(en) Hydnum rufescens – galleri av bilder, video eller lyd på Wikimedia Commons 
Soppen er «spiselig» i normlisten for soppkontrollører. (2022) Fagmykologisk råd på vegne av Norges sopp- og nyttevekstforbund.
Christianus Cornelius Uhlenbeck

Christianus Cornelius Uhlenbeck (født 18. oktober 1866 i Voorburg, død 12. august 1951 i Lugano) var en nederlandsk språkforsker. 
Uhlenbeck studerte i Leiden fram til 1888, blei professor i sanskrit og sammenliknende språkvitenskap i Amsterdam i 1892, og i urgermanske språk og allmenn språkvitenskap i Leiden i 1899. Hans språkvitenskapelige virksomhet omfatter vidt forskjellige områder. På oppdrag fra den nederlandske regjeringa foretok han i 1890 en forskningsreise til Russland, hvis resultat foreligger i hans Verslag aangaande een onderzoek in de archieven van Rusland (1891); han arbeida også med de baskiske dialektene og inuitspråk, og la etter to reiser til Rocky Mountains (1910 g 1911) fram resultatene av studiene sine av de nordvestlige indianerstammenes språk. 


== Bibliografi i utvalg ==
De verwantschapsbetrekkingen tusschen de germaansche en baltoslavische talen (1888)
Die drei Catechismen in altpreussischer Sprache (1889)
 Die lexicalische Urverwandtschaft des Baltoslavischen und Germanischen (1890)
Baskische Studien (1891)
Handboek der indische klankleer (1894)
Kurzgefasstes etymologisches Wörterbuch der gotischen Sprache (1896; andra upplagan 1900)
Kurzgefasstes etymologisches Wörterbuch der altindischen Sprache (1899)
De onderlinye verhouding der oudgermaansche tongvallen en hunne plaats in den indogermaanschen taalstam (1899)
Beiträge zu einer vergleichenden Lautlehre der baskischen Dialecte (1903)
Ontwerp eener vergelijkende vormleer der Eskimotalen (1907)
Ontwerp van eene vergelijkende vormleer der Algonkintalen (1910)
Flexion of Substantive in Blackfoot (1913)
Some General Aspects of Blackfoot Morphology (1914)
Philological Notes to J.P.B. de Josselin de Jong's Blackfoot Texts (1915)
Levensbericht van J.H.C. Kern (1917)
Levensbericht van Jacob Verdam (1919)


== Referanser ==


== Kilder ==
Uhlenbeck, Christianus Cornelius i Nordisk familjebok (2. utgave, 1920)
Nicolaas Gerardus Hendricus Deen

Nicolaas Gerardus Hendricus Deen (født 1897) var en nederlandsk språkviter som var virksom ved Universitetet i Leiden. Han var student til professor Christianus Cornelius Uhlenbeck. I 1937 avla Deen doktorgradseksamen etter studier av de baskisk-islandske ordlistene hvor det blant annet fins belegg for det baskisk-islandske pidginspråket.


== Referanser ==
Sveinbjörn Egilsson

Sveinbjörn Egilsson (født 24. februar 1791, død 17. august 1852) var en islandsk teolog, klassisist, lærer, oversetter og poet. Han er best kjent for jobben han gjorde i sin tid som rektor ved Menntaskólinn í Reykjavík, spesielt oversettelsene av Homers Odysseen og Iliaden til islandsk.


== Referanser ==


== Kilder ==
Gudmundson, Finnbogi (1969). Sveinbjörn Egilsson og Carl Christian Rafn. Odense Universitets forlag
Skólaræður Sveinbjarnar Egilssonar (1968). Reykjavík: Almenna bókafélagið.
Islands nasjonal- og universitetsbibliotek

Landsbókasafn Íslands – Háskólabókasafn («Islands landsbibliotek – Universitetsbiblioteket») er Islands nasjonal- og universitetsbibliotek.
Biblioteket er det nasjonale biblioteket som samler alle trykte verk som publiseres på Island, av islendinger og om Island. Som universitetsbibliotek har det landets største samling av vitenskapelige arbeider på flere språk. Mange kan lånaes av lånetakere med lånekort. Manuskriptsamlinga omfatter flere enn 15 000 volumer. De fleste er fra tidligmoderne tid og den moderne tida. Disse verka samt de som ble publisert før 1900 kan man lese på biblioteket.Det nåværende biblioteket ble grunnlagt i 1994, da det tidligere nasjonalbiblioteket Landsbókasafns Íslands, grunlagt i 1818, ble slått sammen med universitetsbiblioteket, Háskólabókasafns.


== Referanser ==


== Eksterne lenker ==
(is) Offisielt nettsted 
(en) National and University Library of Iceland – kategori av bilder, video eller lyd på Commons
Kolbrun Stefansdottir

Kolbrun Alda Stefansdottir (født 17. april 1997) er en islandsk handikappsvømmer. Hun deltar for Island under de paralympiske sommerlekene i London, 2012. Hun representerer idrettslaget SH Hafnarfjörður.


== Eksterne lenker ==
Kolbrun Alda Stefansdottir hos london2012.com
Intraokulær tensjon

Intraokulær tensjon (gjerne forkortet IOT i øyefaget) er trykket i øyeeplet. Det angis gjerne i millimeter kvikksølv (mmHg). Det finnes flere ulike målemetoder. Vitenskapen bak målingene kalles for tonometri, og instrumentet for et tonometer.
IOT ses ofte også referert til som IOP (engelsk «intraocular pressure»), «øyetrykk» eller mer uspesifikt som «trykk» eller tensjon.
Acleros

Acleros er en gruppe (slekt) av sommerfugler som tilhører familien smygere (Hesperiidae).


== Utseende ==
Små, brune og hvite smygere.


== Levevis ==
Larvene skal leve på planter i slektene Rhus (Anacardiaceae) og Acridocarpus (Malpighiaceae).


== Utbredelse ==
Slekten er utbredt i Afrika inkludert Madagaskar.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Erionotini Distant, 1886
slekten Acleros Mabille, 1885 – 9-11 arter, Afrika
Acleros bibundica Strand, 1913
Acleros leucopyga (Mabille, 1877)
Acleros mackenii (Trimen, 1868)
Acleros neavei Evans, 1937
Acleros nigrapex Strand, 1913
Acleros ploetzi Mabille, 1889
Acleros sparsum Druce, 1909
2-4 ubeskrevne arter ifølge [1]


== Kilder ==
Brower, A.V.Z. & Warren, A. (2007) Acleros på Tree of life [2]
Markku Savela's Lepidoptera and some other life forms: Sjekkliste over artene. Hentet 2.9. 2012.
Butterflies of Africa – Acleros mackenii [3]


== Eksterne lenker ==
(en) Acleros i Encyclopedia of Life 
(en) Acleros i Global Biodiversity Information Facility 
(en) Acleros hos NCBI 
(en) Kategori:Acleros – bilder, video eller lyd på Wikimedia Commons 
Acleros – detaljert informasjon på Wikispecies 
Bilde av Acleros ploetzi [4]
Caenides

Caenides er en gruppe (slekt) av sommerfugler som tilhører familien smygere (Hesperiidae).


== Utseende ==
Brune smygere med hvite flekker.


== Utbredelse ==
Slekten er utbredt i Vest-Afrika.


== Systematisk inndeling ==
Artene i slekten Leona har ofte også vært regnet med her.

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Erionotini Distant, 1886
slekten Caenides Holland, 1896 – 10 arter, Afrika
Caenides benga (Holland, 1891)
Caenides dacela (Hewitson, 1876)
Caenides dacena (Hewitson, 1876)
Caenides dacenilla Aurivillius, 1925
Caenides hidarioides Aurivillius, 1896
Caenides kangvensis Holland, 1896
Caenides otilia Belcastro, 1990
Caenides soritia (Hewitson, 1876)
Caenides volta (Evans, 1937)
Caenides xychus (Mabille, 1891)


== Kilder ==
Brower, A.V.Z. & Warren, A. (2007) Caenides på Tree of life [1]
Markku Savela's Lepidoptera and some other life forms: Sjekkliste over artene. Hentet 2.9. 2012.


== Eksterne lenker ==
(en) Caenides i Encyclopedia of Life 
(en) Caenides i Global Biodiversity Information Facility 
(en) Caenides hos NCBI 
(en) Kategori:Caenides – bilder, video eller lyd på Wikimedia Commons 
Caenides – detaljert informasjon på Wikispecies 
Bilde av typeeksemplar av Caenides hidarioides [2]
Soga om Torgils og Havlide

Soga om Torgils og Havlide (norrønt Þorgils saga ok Hafliða) er en islandsk samtidssaga som inngår som en del av den større Sturlunga saga, som skildrer den borgerkrigslignende perioden i islandsk historie som kalles Sturlungatiden. Sagaen forteller om høvdingene Havlide Måsson og Torgils Oddason og om striden mellom dem i årene 1117–21, og er trolig skrevet tidlig på 1200-tallet., men muligens også så tidlig som 1180 eller så sent som 1237, etter biskop Magnús Gissurarsons død.
Da Havlide gjorde kjent kor stor summen var [som han skulle ha til skadebot for at Torgils hogg av han tre fingre], sa Skafte Torarinsson «Det ville vore dyrt med heile Havlide om kvar lem skulle kosta like mykje.»

Striden oppsto som følge av ugjerninger utført av Már, som var en frende av Havlide, og den utviklet seg med flere drap, og med at Torgils dømmes fredløs på tinget. I motsetning til i de fleste islendingesagaene forsones de to partene, etter initiativ fra biskopen Kjetil. Sagaen gir inntrykk av å være en «lærebok», et exemplum i hvordan konflikter kan løses fredelig. Sagaen er også kjent for det tiende kapittelets skildring av Yngvild Tordardotters bryllup på Reykjahólar i 1119, hvor det florerer med spottevers og som også gir mange eksempler på levende bruk av saga og kvad, og som av den grunn har stått sentralt i den litteraturhistoriske diskusjonen om muntlig sagatradisjon på Island.Teksten er for det meste bevart i yngre papiravskrifter av Sturlunga saga, og for den siste delens vedkommende også i et eldre pergament, AM122A. Sagaen er oversatt til nynorsk av Jan Ragnar Hagland i 1979.


== Referanser ==

Eksterne lenkerheimskringla.no, dansk fulltekst
Jaroslav Vrchlický

Jaroslav Vrchlický (1853–1912) var en tsjekkisk poet og oversetter. Jaroslav Vrchlický er et pseudonym, døpenavnet var Emil Bohuš Frída. 


== Liv og virke ==
Vrchlický startet opp teologistudier i 1872, men skiftet snart over til historie og filosofi. I 1893 ble han utnevnt til professor i europeisk litteratur ved Karlsuniversitetet i Praha.
Vrchlický var elev av Victor Hugo og svært produktiv; samlede verk omfatter 65 bind og han skal ha oversatt over 3 000 dikt. Med oversettervirksomheten gjorde han verk av Alighieri, Ariosto, Camões, Tasso, Goethe, Baudelaire, Shelley, Poe, Whitman og andre tilgjengelig for det brede tsjekkiske publikum.  


== Verk i utvalg ==
LyrikkLegenda o sv. Prokopu (Legender av den helige Prokop; 1879)
Zlomky Epopeje (Landarbeiderballader; 1886)
Korálové ostrovy
Písně poutníkaDrama

Noc na Karlštejně (1884) lystspill
Bar Kochba (1897)Libretti

Svatá Ludmila («Den hellige Ludmila») i samarbeid med  Václav Juda Novotný. Oratorium. Musikk Antonín Dvořák.
Armida. Opera. Musikk av Antonín Dvořák.


== Referanser ==


== Litteratur ==
Birgit Krehl, Irina Wutsdorff; Herta Schmid (red.): Vrchlický und der tschechische Symbolismus. I Die Welt der Slawen bind 18, Sagner, München 2003. ISBN 3-87690-834-5.
Jaroslav Vrchlický: Von weiten Wegen, Vitalis, Praha. ISBN 80-7253-014-3


== Eksterne lenker ==
(en) Jaroslav Vrchlický – kategori av bilder, video eller lyd på Commons 
(en) Jaroslav Vrchlický på Internet Movie Database 
(en) Jaroslav Vrchlický hos The Movie Database 
(en) Jaroslav Vrchlický på Discogs 
(en) Jaroslav Vrchlický på MusicBrainz 
(en) Jaroslav Vrchlický på AllMusic 
(de) Verk av og om Jaroslav Vrchlický i katalogen til det tyske nasjonalbiblioteket
(no) Jaroslav Vrchlický i Store norske leksikon
Paralympiske sommerleker 2000

Paralympiske sommerleker 2000, ble avholdt mellom 18. og 29. oktober 2000 i Sydney, Australia.


== Deltakernasjoner ==
Totalt deltok 123 nasjoner i de paralympiske lekene som ble avholdt i Sydney i 2000, inkludert Individuelle utøvere.Følgende nasjoner deltok for første gang:
Barbados, Benin, Kambodsja, Costa Rica, El Salvador, Guatemala, Guinea, Irak, Laos, Libanon, Lesotho, Madagaskar, Mali, Mauritania, Mongolia, Niger, Palestina, Papua Ny-Guinea, Filippinene , Rwanda, Samoa, Sudan, Tyrkia, Turkmenistan, Vanuatu og Vietnam


== Sportsgrener ==
Bueskyting
Friidrett
Basketball
Sykling


== Medaljefordeling ==


== Referanser ==


== Eksterne lenker ==
(en) Offisielt nettsted 
(en) 2000 Summer Paralympics – kategori av bilder, video eller lyd på Commons 
Sydney 2000 Paralympic Games
"Participation Numbers: Sydney 2000 Paralympic Games",
Intervju med Judy Siegle
Jón Margeir Sverrisson

Jón Margeir Sverrisson (født 22. november 1992) er en islandsk handikappsvømmer. Han tok gull for Island under de paralympiske sommerlekene i London, 2012 i øvelsen 200m fri - S14. Han representerer idrettslaget Fjölnir i Reykjavík.  


== Eksterne lenker ==
Jón Margeir Sverrisson hos london2012.com
Leif Pareli

Leif Pareli (født 1948 i Vågan) er en norsk sosialantropolog og museumsmann. Han arbeidet fra 1984 ved Norsk Folkemuseum, der hans arbeidsområde var samisk kultur og minoritetskultur. I tillegg har han vært  aktiv i organisasjonsarbeid, blant annet deltok han i opprettelsen av Samisk museumslag i 1989 og fungerte som leder der 2006 – 2007. 2007-2013 leder i Norsk ICOM, den norske nasjonalkomiteen av The International Council of Museums (ICOM). I 2000 deltok han i opprettelsen av Den norske Blue Shield-komiteen, der han var leder 2003 – 2008. 2007 leder for arbeidsgruppen som forberedte opprettelsen i 2008 av The Association of National Committees of the Blue Shield, med hovedkvarter i Haag (Nå Blue Shield International). Han tok i 2007 initiativ til prosjektet Bååstede, en samarbeidsavtale mellom Norsk Folkemuseum, Kulturhistorisk museum og Sametinget, om tilbakeføring av samisk museumsmateriale til de samiske museene, og har fortsatt å arbeide med dette prosjektet også etter pensjonering i 2018.


== Eksterne lenker ==
(no) Publikasjoner av Leif Pareli i BIBSYS